CELEX: 62017CA0484
Language: ro
Date: 2018-11-07 00:00:00
Title: Cauza C-484/17: Hotărârea Curții (Camera a treia) din 7 noiembrie 2018 (cerere de decizie preliminară formulată de Raad van State – Țările de Jos) – K/Staatssecretaris van Veiligheid en Justitie (Trimitere preliminară – Directiva 2003/86/CE – Dreptul la reîntregirea familiei – Articolul 15 – Refuzul acordării unui permis de ședere autonom – Reglementare națională care prevede o obligație de a promova un examen de integrare civică)

14.1.2019   
            
            
               RO
            
            
               Jurnalul Oficial al Uniunii Europene
            
            
               C 16/22
            
         
      Hotărârea Curții (Camera a treia) din 7 noiembrie 2018 (cerere de decizie preliminară formulată de Raad van State – Țările de Jos) – K/Staatssecretaris van Veiligheid en Justitie
      (Cauza C-484/17) (1)
      
      ((Trimitere preliminară - Directiva 2003/86/CE - Dreptul la reîntregirea familiei - Articolul 15 - Refuzul acordării unui permis de ședere autonom - Reglementare națională care prevede o obligație de a promova un examen de integrare civică))
      (2019/C 16/26)
      Limba de procedură: neerlandeza
      
         Instanța de trimitere
      
      Raad van State
      
         Părțile din procedura principală
      
      
         Apelantă: K
      
         Intimat: Staatssecretaris van Veiligheid en Justitie
      
         Dispozitivul
      
      Articolul 15 alineatele (1) și (4) din Directiva 2003/86/CE a Consiliului din 22 septembrie 2003 privind dreptul la reîntregirea familiei nu se opune unei reglementări naționale precum cea în discuție în litigiul principal, care permite să se respingă o cerere de permis de ședere autonom formulată de un resortisant al unei țări terțe care a avut reședința mai mult de cinci ani pe teritoriul unui stat membru în scopul reîntregirii familiei pentru motivul că acesta nu a demonstrat promovarea unui examen de integrare civică privind limba și societatea acestui stat membru, cu condiția ca modalitățile concrete ale obligației de a promova acest examen să nu depășească ceea ce este necesar pentru atingerea obiectivului privind facilitarea integrării resortisanților țărilor terțe, aspect a cărui verificare este de competența instanței de trimitere.
      
         (1)  JO C 374, 6.11.2017.